30.12.2022.
HR
Službeni list Europske unije
C 498/21
Gradska mobilnost otporna na buduće promjene 39. iako nova tehnološka rješenja imaju važnu ulogu u tome da gradovi postanu prihvatljiviji za život, naglašava da bi okosnicu u nastojanju da se postigne prijevoz tereta i putnika bez emisija trebala činiti postojeća tehnološka rješenja kao što su električni (teretni) bicikli, električni autobusi (trolejbusi), tramvaji i vlakovi;
40. naglašava važnost ubrzavanja napretka prema integriranom izdavanju karata za sve vrste javnog prijevoza; poziva Komisiju da predvidi razvoj standardizirane aplikacije EU-a, sa zajedničkim pravilima, za lakši pristup u gradovima diljem EU-a i promicanje korištenja javnog prijevoza, što bi pozitivno utjecalo i na željeznički turizam i na putovanje na posao;
41. poziva na blisku i ranu suradnju s lokalnim i regionalnim vlastima u vezi s uvođenjem europske lisnice za digitalni identitet koju bi mogli koristiti prijevoznici i putnici, kao što je istaknuto u novom okviru za gradsku mobilnost;
42.
podsjeća da je zajednička mobilnost rješenje za smanjenje prometa u gradovima i problema povezanih sa zagušenjem te da bi trebalo poticati njezin razvoj;
43.
ističe da je prikupljanje podataka važno sredstvo za planiranje prometne infrastrukture te bi stoga svi prikupljeni podaci trebali biti dostupni svim relevantnim akterima; iako je važno olakšati jednostavna rješenja, uključujući mobilne aplikacije „sve u jednom”, potrebno je osigurati i zaštitu podataka; potrebno je osigurati i zaštitu podataka; potrebno je uvesti zajedničku i koordiniranu metodologiju za prikupljanje podataka na raznim područjima kako bi se olakšala razmjena dobrih praksi i usporedba pouzdanih pokazatelja mobilnosti;
44. naglašava potrebu da se pri osmišljavanju politika održive mobilnosti na odgovarajući način uzme u obzir rodna dimenzija, vodeći računa o posebnim potrebama žena i njihovoj većoj izloženosti siromaštvu u području mobilnosti, kao i o ranjivosti drugih skupina;
Planovi održive gradske mobilnosti kao ključni alat za dekarbonizaciju gradske mobilnosti 45. potvrđuje potporu OR-a većem fokusu na planove održive gradske mobilnosti u kontekstu okvira za gradsku mobilnost i kao obvezni zahtjev za više od 400 gradskih čvorišta definiranih u predloženoj reviziji Uredbe o mreži TEN-T.
Međutim, gradovi/općine koji su već razvili planove koji ispunjavaju zahtjeve za planove održive gradske mobilnosti trebali bi se moći koristiti svojim planovima;
46. također podržava preporuku da gradovi usvoje planove održive gradske mobilnosti; međutim, ističe da je potrebno izraditi planove održive gradske mobilnosti koji se mogu primijeniti i na područja s različitim vrstama općina koja funkcioniraju kao velegradska područja ili urbane aglomeracije;
47. pozdravlja namjeru Komisije da od država članica zatraži provedbu dugoročnih programa potpore planovima održive gradske mobilnosti kako bi se pomoglo u izgradnji kapaciteta i provedbi tih planova u skladu sa smjernicama EU-a o planovima održive gradske mobilnosti te u tom kontekstu poziva na obveznu blisku suradnju s lokalnim i regionalnim vlastima; poziva Komisiju da jača blisku suradnju između predviđenih voditelja nacionalnih programa održive gradske mobilnosti i predstavnika lokalnih i regionalnih vlasti na terenu te da prati tu suradnju u praksi;
48. naglašava da je za rješavanje pitanja tranzicije u pogledu mobilnosti u urbanim područjima ključno da planovi održive gradske mobilnosti učinkovito obuhvate funkcionalna područja u cjelini; poziva Komisiju da razmotri načine poticanja poboljšane povezivosti i pristupa uslugama mobilnosti u predgrađima te prigradskim i okolnim ruralnim područjima;
49. pozdravlja najavljeni pojednostavnjeni skup pokazatelja i alata za usporednu analizu koji bi trebali biti objavljeni do kraja 2022., kao i planirane mjere potpore u okviru Instrumenta za povezivanje Europe za potporu gradskim čvorovima mreže TEN-T u tom području.
Međutim, važno je osigurati da razvoj i praćenje pokazatelja ne dovedu do prekomjernog radnog opterećenja za gradove/općine;